בורר סעיף ה
קטגוריות: שו_ע / אורח חיים / הלכות שבת - הרב יהושע ננקינסקי

**ס"ה**

**★ תורמוס**

בסוגיא זו נאמרו כמה פירושים.

רש"י בפי' א' נראה כוונתו שאם לא יוציא את התורמוס הקליפות יסריחו, ולכך התורמוס למרות שנידון כאוכל אפשר לדונו כפסולת, וממילא חשיב שמוציא פסולת מתוך אוכל.

ועדיין צ"ב דגם אם נדון את התורמוס בתור פסולת, עכ"פ ברר פסולת מפסולת [מהקליפות].

ועי' באג"ט שמחדש דלא מהני מה דהוה דרך אכילה אם נוצר **תיקון בפסולת,** ולכן גם כאן הוצאת התורמוס נאסרה אפי' שאוכל את התורמוס שיש כאן תיקון בפסולת [ולשון הגמ' לא משמע הכי דבגמ' משמע דנאסר מצד פסולת מאוכל ולא תיקון האוכל], וצ"ב.

בפי' ב'שבורר התורמוס מתוך תורמוסין גרועים וחשיב התורמוס שמוציאו לאוכלו פסולת, והתורמוסים שנשארו חשיבי אוכל ולכך הוה פסולת מתוך אוכל.

וע"ע בריטב"א שהגרוע נתבשל כ"צ והתורמוס שמוציא לא נתבשל כ"צ למרות שהוא טוב, ובכ"ז נידון כפסולת מאוכל.

וברש"י משמע שזה שהטוב עומד להסריח נותן לו שם פסולת והשני הגרוע מוגדר כאוכל היות ונגמר בישולו.

**ולמדנו** שלמרות שבורר פסולת ורוצה לאוכלה בכ"ז נאסר.

ועדיין צע"ג מ"ש מדברי הרב המגיד גבי עלים מעופשים שנאכלים ע"י הדחק, דבדאו' חשיבי כמין אחד, רק מדרבנן נידון כפסולת, וכי אוכל גרע מנאכל ע"י הדחק.

פי' ג' מה שנוטל לאוכלו נמאס ולכך נחשב פסולת מאוכל.

וצ"ב הרי לפני זה אין פסולת ואין כאן תערובת של שני דברים, וכל הפסולת נוצרת ע"י ההפרדה, וכי איזו תועלת יש כאן?

וכבר הוכיחו שכה"ג אין כאן בורר כמו בקיסמין ביין שרוב בנ"א שותים כך חשיב כמין אחד ומותר לבוררם, והרי אחרי שנברר ודאי הוה פסולת ובכ"ז שרי.

פי' ד' עי' ברמב"ם וכן הוא בשו"ע, וע"ע במשנ"ב [יט].

**★** לפירוש הנ"ל דתורמוס מוגדר פסולת אפי' שרוצה לאכול את התורמוס בכ"ז נידון כפסולת וחייב ע"כ, וקשה א. בביה"ל [ד"ה "מתוך" בסוף דבריו] דמהני להוציא עצמות כשמוצצם, ועי"ז חשיב כאוכל, וכנ"ל בביאה"ל [סוף ד"ה "חייב"], וקשה גם שם הרי בעצמותו הוא אוכל, ובכ"ז שרי, וא"כ כ"ש הכא.

ב. במשב"ז [ג] מתיר לברור פסולת שנאכלת ע"י הדחק כשצריך לה, וקשה כנ"ל.

ואולי איה"נ הוצאת פסולת שמעונין בה שרי, ורק הכא היות ומונע קלקול מהשני, מוגדר כפסולת מאוכל שאסור, דענין פסולת מאוכל שזה פעולת ברירה, ולא מוגדר כאכילה, וא"כ כאן היות שנוצר תיקון בשני פעולתו לא מוגדרת אכילה אלא פעולת תיקון הנשאר, ושפיר הוה כפסולת מאוכל, וצע"ג.

**★**בתורמוס נחשב הוצאת התורמוס כפסולת מאוכל והוכיחו מכאן הראשונים שפסולת מאוכל אפי' לאלתר חייב ע"כ, ויל"ע לכל הפירושים אם מיירי בלאלתר או לאחר זמן, ואם מיירי לאחר זמן אין הוכחה מכאן שחייב על הוצאת פסולת מתוך אוכל.